CELEX: E2017P0017
Language: ro
Date: 2017-12-21 00:00:00
Title: Acțiune introdusă la 21 decembrie 2017 de către Autoritatea AELS de Supraveghere împotriva Islandei (Cauza E-17/17)

22.2.2018   
            
            
               RO
            
            
               Jurnalul Oficial al Uniunii Europene
            
            
               C 67/16
            
         Acțiune introdusă la 21 decembrie 2017 de către Autoritatea AELS de Supraveghere împotriva Islandei
   (Cauza E-17/17)
   (2018/C 67/16)
   La data de 21 decembrie 2017, Autoritatea AELS de Supraveghere, reprezentată de Carsten Zatschler, Catherine Howdle și Ingibjörg Ólöf Vilhjálmsdóttir, în calitate de agenți ai Autorității AELS de Supraveghere, 35 Rue Belliard, 1040 Bruxelles, Belgia, a introdus o acțiune împotriva Islandei la Curtea de Justiție a AELS.
   Autoritatea AELS de Supraveghere solicită Curții de Justiție a AELS:
   
               1.
            
            
               să declare că, deoarece nu a adoptat măsurile necesare pentru transpunerea actului menționat la punctul 8 din anexa V la Acordul privind Spațiul Economic European (Directiva 2014/54/UE a Parlamentului European și a Consiliului din 16 aprilie 2014 privind măsurile de facilitare a exercitării drepturilor conferite lucrătorilor în contextul liberei circulații a lucrătorilor), astfel cum a fost adaptat la acord prin Protocolul 1 la acesta și, în orice caz, deoarece nu a informat Autoritatea AELS de Supraveghere cu privire la măsurile pe care le-a adoptat pentru a pune în aplicare actul, Islanda nu și-a îndeplinit obligațiile care îi revin în temeiul actului respectiv și al articolului 7 din acord;
            
         
               2.
            
            
               să dispună suportarea cheltuielilor de judecată de către Islanda.
            
         Situația de fapt și de drept și motivele invocate:
   
               —
            
            
               Autoritatea AELS de Supraveghere a emis, la 18 ianuarie 2017, un aviz motivat în care susținea că, deoarece nu a adoptat măsurile necesare pentru a asigura transpunerea actului menționat la punctul 8 din anexa V la Acordul privind Spațiul Economic European (Directiva 2014/54/UE a Parlamentului European și a Consiliului din 16 aprilie 2014 privind măsurile de facilitare a exercitării drepturilor conferite lucrătorilor în contextul liberei circulații a lucrătorilor) și/sau deoarece nu a informat Autoritatea AELS de Supraveghere cu privire la măsurile adoptate, Islanda nu și-a îndeplinit obligațiile care îi revin în temeiul actului și al articolului 7 din Acordul privind SEE. În temeiul articolului 31 al doilea paragraf din Acordul privind Autoritatea de Supraveghere și Curtea de Justiție (SCA), Autoritatea AELS de Supraveghere a solicitat Islandei să ia măsurile necesare pentru a se conforma avizului motivat în termen de două luni de la data notificării, adică până cel târziu la 18 martie 2017.
            
         
               —
            
            
               Guvernul Islandei a răspuns avizului motivat al autorității la 13 februarie 2017. În răspunsul transmis, guvernul Islandei a făcut referire la răspunsul său la scrisoarea de punere în întârziere și a afirmat că obiectivul său este să înainteze Parlamentului, înainte de 1 aprilie 2017, proiectul de lege de transpunere a actului menționat în legislația islandeză.
            
         
               —
            
            
               Autoritatea nu a mai primit alte informații privind transpunerea până la primirea formularului 1 din 30 noiembrie 2017. În acest formular, guvernul Islandei a indicat că actul a fost transpus pe deplin în legislația islandeză. Deși în formular nu se indica data punerii în aplicare, guvernul Islandei a atașat la formularul 1 o copie a unei măsuri care, conform afirmațiilor guvernului, era o măsură de punere în aplicare din data de 30 octombrie 2014: Legea islandeză nr. 105/2014 privind exercitarea liberă a dreptului la încadrarea în muncă și la ședere în Spațiul Economic European (denumită în continuare „Legea nr. 105/2014”).
            
         
               —
            
            
               Prin e-mailul din 4 decembrie 2017, Autoritatea AELS de Supraveghere a cerut Ministerului Afacerilor Sociale din Islanda să explice dacă, având în vedere răspunsurile la scrisoarea de punere în întârziere și la avizul motivat, notificarea Legii nr. 105/2014 drept măsură de punere în aplicare a fost o greșeală. Ministerul a răspuns prin e-mail, la 7 decembrie 2017, afirmând că, în opinia sa, Legea nr. 105/2014 transpune pe deplin directiva și oferind o explicație referitoare la seria de răspunsuri anterioare: „s-a considerat că este mai transparent să se includă o clauză specială în Legea nr. 105/2014, care să precizeze faptul că actul transpune directiva”, clauză care ar urma să fie adăugată prin intermediul propunerii legislative din aprilie 2017.
            
         
               —
            
            
               La 19 decembrie 2017, după ce a evaluat dacă s-ar putea considera că măsurile notificate la momentul respectiv transpun actul, Autoritatea AELS de Supraveghere a hotărât să sesizeze Curtea în temeiul articolului 31 al doilea paragraf din SCA.